P6_TA(2004)0073

EU:n kansalaisten passien turvatekijöitä ja biometriikkaa koskevat vaatimukset *

Euroopan parlamentin lainsäädäntöpäätöslauselma komission ehdotuksesta neuvoston asetukseksi EU:n kansalaisten passien turvatekijöitä ja biometriikkaa koskevista vaatimuksista (KOM(2004)0116 — C5-0101/2004 — 2004/0039(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen (KOM(2004)0116) [1],

- ottaa huomioon neuvoston suuntaviivat, sellaisina kuin ne ovat esitettyinä Euroopan parlamentille 24. marraskuuta 2004 toimitetussa asiakirjassa 15139/2004,

- ottaa huomioon EY:n perustamissopimuksen 62 artiklan 2 kohdan a alakohdan,

- ottaa huomioon EY:n perustamissopimuksen 67 artiklan, jonka mukaisesti neuvosto on kuullut parlamenttia (C5-0101/2004),

- ottaa huomioon pöytäkirjan Schengenin säännöstön sisällyttämisestä osaksi Euroopan unionia, jonka mukaisesti neuvosto on kuullut parlamenttia,

- ottaa huomioon työjärjestyksen 51 artiklan,

- ottaa huomioon kansalaisvapauksien sekä oikeus- ja sisäasioiden valiokunnan mietinnön (A6-0028/2004);

1. hyväksyy komission ehdotuksen sellaisena kuin se on tarkistettuna;

2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti;

3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. vaatii aloittamaan 4. maaliskuuta 1975 annetun yhteisen julistuksen mukaisen neuvottelumenettelyn, jos neuvosto aikoo poiketa parlamentin hyväksymästä sanamuodosta;

5. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

6. kehottaa puhemiestä välittämään parlamentin kannan neuvostolle ja komissiolle.

KOMISSION TEKSTI | PARLAMENTIN TARKISTUKSET |

Tarkistus 1

Johdanto-osan 2 kappale

(2) Neuvostossa 17 päivänä lokakuuta 2000 kokoontuneiden jäsenvaltioiden hallitusten edustajien päätöslauselmassa annetaan passien turvallisuutta koskevat vähimmäisvaatimukset. Kyseinen päätöslauselma olisi nyt korvattava ja päivitettävä yhteisön säädöksellä passien turvavaatimusten parantamiseksi ja yhdenmukaistamiseksi sekä niiden turvaamiseksi väärentämiseltä. Passiin olisi samalla liitettävä biometrisiä tunnisteita luotettavan yhteyden luomiseksi matkustusasiakirjan ja sen oikean haltijan välille. | (2) Neuvostossa 17 päivänä lokakuuta 2000 kokoontuneiden jäsenvaltioiden hallitusten edustajien päätöslauselmassa annetaan passien turvallisuutta koskevat vähimmäisvaatimukset. Eurooppa-neuvosto on päättänyt, että kyseinen päätöslauselma olisi nyt korvattava ja päivitettävä yhteisön säädöksellä passien turvavaatimusten parantamiseksi ja yhdenmukaistamiseksi sekä niiden turvaamiseksi väärentämiseltä. Passiin olisi samalla liitettävä biometrisiä tunnisteita luotettavan yhteyden luomiseksi matkustusasiakirjan ja sen oikean haltijan välille. |

Tarkistus 2

Johdanto-osan 2 a kappale (uusi)

| (2 a) Passeihin liitettyjä biometrisiä tietoja olisi käytettävä vain passin aitouden ja passinhaltijan henkilöllisyyden todentamiseen välittömästi saatavilla olevien, vertailun mahdollistavien tekijöiden avulla silloin, kun passi on lain mukaan esitettävä. |

Tarkistus 3

Johdanto-osan 3 kappale

(3) Passien turvatekijöiden yhdenmukaistaminen ja biometristen tunnisteiden liittäminen niihin ovat tärkeitä vaiheita sellaisten tulevaisuudessa kehitettävien uusien tunnusmerkkien ottamiseksi käyttöön EU:ssa, jotka parantavat matkustusasiakirjan turvallisuutta ja joilla luodaan luotettavampi yhteys oleskeluluvan haltijan ja passin välille, millä on suuri merkitys sen varmistamisessa, että passi on suojattu petostarkoituksiin käyttämisen estämiseksi. Olisi otettava huomioon Kansainvälisen siviili-ilmailujärjestön koneellisesti luettavia matkustusasiakirjoja koskevassa asiakirjassa N:o 9303 esitetyt määräykset. | (3) Passien turvatekijöiden yhdenmukaistaminen ja biometristen tunnisteiden liittäminen niihin ovat tärkeitä vaiheita sellaisten tulevaisuudessa kehitettävien uusien tunnusmerkkien ottamiseksi käyttöön EU:ssa, jotka parantavat matkustusasiakirjan turvallisuutta ja joilla luodaan luotettavampi yhteys oleskeluluvan haltijan ja passin välille, millä on suuri merkitys sen varmistamisessa, että passi on suojattu petostarkoituksiin käyttämisen estämiseksi. |

Tarkistus 4

Johdanto-osan 7 kappale

(7) Passiin sisältyviä henkilötietoja käsiteltäessä sovelletaan yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annettua Euroopan parlamentin ja neuvoston direktiiviä 95/46/EY. Olisi huolehdittava siitä, että passiin ei tallenneta muita tietoja kuin ne, joista säädetään asetuksessa tai sen liitteessä tai jotka mainitaan asianomaisessa matkustusasiakirjassa. | (7) Passiin sisältyviä henkilötietoja käsiteltäessä sovelletaan yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annettua Euroopan parlamentin ja neuvoston direktiiviä 95/46/EY. Passiin ei pitäisi tallentaa muita tietoja. |

Tarkistus 5

1 artiklan 2 kohta

2. Passin on sisällettävä kapasiteetiltaan riittävä tallennusväline, jonka turvatason on oltava korkea ja johon on liitettävä kasvokuva. Jäsenvaltiot voivat liittää passiin myös sormenjäljet yhteentoimivassa muodossa. | 2. Passin on sisällettävä turvatasoltaan korkea ja kapasiteetiltaan riittävä tallennusväline, jolla voidaan varmistaa tallennettujen tietojen eheys, aitous ja luottamuksellisuus. Siihen on liitettävä kasvokuva. Jäsenvaltiot voivat liittää passiin myös sormenjäljet yhteentoimivassa muodossa. Euroopan unionin passien ja matkustusasiakirjojen keskustietokantaa, jossa olisi kaikkien EU:n passinhaltijoiden biometriset ja muut tiedot, ei perusteta. |

Tarkistus 6

2 artiklan 1 kohdan johdantokappale

1. On annettava 5 artiklan 2 kohdan mukaisessa menettelyssä passia koskevia lisämääräyksiä, jotka liittyvät seuraaviin seikkoihin: | 1. On annettava 5 artiklan mukaisessa menettelyssä passia koskevia lisämääräyksiä, jotka liittyvät seuraaviin seikkoihin: |

Tarkistus 7

2 artiklan 1 kohdan b alakohta

b)tekniset lisäominaisuudet biometristen tunnisteiden tallennusvälineitä ja suojaamista varten, | b)tekniset lisäominaisuudet biometristen tunnisteiden tallennusvälineitä ja suojaamista varten, erityisesti tietojen eheyden, aitouden ja luottamuksellisuuden turvaamiseksi sekä sen varmistamiseksi, että niitä käytetään tässä asetuksessa määriteltyihin tarkoituksiin, |

Tarkistus 8

2 artiklan 1 a kohta (uusi)

| 1 a. Tallennusvälinettä saavat käyttää ainoastaan a)jäsenvaltion toimivaltaiset viranomaiset tietojen lukemiseen, tallentamiseen, muuttamiseen ja poistamiseen, sekäb)valtuutetut elimet, joilla on lain mukaan oikeus lukea tietoja, tietojen lukemiseen. |

Tarkistus 9

3 artiklan 2 a kohta (uusi)

| 2 a. Kukinjäsenvaltio ylläpitäärekisteriä2artiklan1a kohdassa tarkoitetuista toimivaltaisista viranomaisista ja valtuutetuista elimistä. Se antaa rekisterin ja tarvittaessa sen säännölliset päivitykset tiedoksi komissiolle, joka ylläpitää ajantasaista sähköistä koostetta kansallisista rekistereistä. Se julkaisee tämän koosteen vuosittain. |

Tarkistus 10

4 artiklan 1 kohta

1. Rajoittamatta tietosuojasääntöjen soveltamista on henkilöllä, jolle passi on myönnetty, oikeus tarkistaa passiin sisältyvät henkilötiedot ja tarvittaessa pyytää tietojen korjaamista tai poistamista. | 1. Rajoittamatta tietosuojasääntöjen soveltamista on henkilöllä, jolle passi on myönnetty, oikeus tarkistaa passiin sisältyvät henkilötiedot ja tarvittaessa pyytää tietojen korjaamista tai poistamista. Nimetyn kansallisen viranomaisen on suoritettava maksutta kaikki tietojen tarkistamista, korjaamista tai poistamista koskevat toimenpiteet. |

Tarkistus 11

4 artiklan 2 kohta

2. Passissa ei saa olla muita koneellisesti luettavia tietoja kuin ne, joista säädetään tässä asetuksessa tai sen liitteessä tai jotka on mainittu passissa. | 2. Passissa ei saa olla muita koneellisesti luettavia tietoja kuin ne, joista säädetään tässä asetuksessa tai sen liitteessä tai jotka on mainittu passissa. Passiin ei sisällytetä muita tietoja. |

Tarkistus 12

4 artiklan 2 a kohta (uusi)

| 2 a. Passeihin liitettyjä biometrisiä tekijöitä käytetään vain, jotta voidaan todentaa a)asiakirjan aitous,b)haltijan henkilöllisyys välittömästi saatavilla olevien, vertailun mahdollistavien tekijöiden avulla silloin, kun passi on lain mukaan esitettävä. |

Tarkistus 13

4 artiklan 2 b kohta (uusi)

| 2 b. Jäsenvaltioiden on toimitettava komissiolle säännöllisesti yhteisesti sovittujen standardien mukaisesti laadittuja selvityksiä tämän asetuksen soveltamisesta, etenkin käyttötarkoituksia ja tietoihin pääsyä rajoittavista säännöistä. Niissä on myös annettava komissiolle tieto kaikista asetuksen soveltamisessa esiintyneistä ongelmista sekä vaihdettava hyviä käytäntöjä komission ja muiden jäsenvaltioiden kanssa. |

Tarkistus 14

5 artiklan 3 a kohta (uusi)

| 3 a. Komiteaa avustavat direktiivin 95/46/EY 29 artiklan mukaisesti perustetun työryhmän nimittämät asiantuntijat. |

Tarkistus 15

5 artiklan 3 b kohta (uusi)

| 3 b. Komitean viimeisteltyä 2 artiklan 1 kohdassa tarkoitetut tekniset lisäominaisuudet, direktiivin 95/46/EY 29 artiklan mukaisesti perustettu työryhmä antaa Euroopan parlamentille, neuvostolle ja komissiolle lausunnon siitä, vastaavatko lisäominaisuudet tietosuojastandardeja. |

Tarkistus 16

5 artiklan 3 c kohta (uusi)

| 3 c. Komissio välittää luonnoksen 2 artiklan 1 kohdassa tarkoitettuja teknisiä lisäominaisuuksia koskevaksi päätökseksi Euroopan parlamentille, joka voi kolmen kuukauden kuluessa antaa päätösluonnoksen vastaisen päätöslauselman. |

Tarkistus 17

5 artiklan 3 d kohta (uusi)

| 3 d. Komissio ilmoittaa Euroopan parlamentille, mihin toimiin se aikoo ryhtyä Euroopan parlamentin päätöslauselman johdosta, sekä kyseisten toimien perusteet. |

Tarkistus 18

5 artiklan 3 e kohta (uusi)

| 3 e. Edellä 2 artiklan 1 kohdassa tarkoitettujen teknisten lisäominaisuuksien luottamuksellisuus taataan. |

Tarkistus 19

6 artiklan 2 kohta

Jäsenvaltioiden on alettava soveltaa tätä asetusta viimeistään vuoden kuluttua siitä, kun 2 artiklan mukaiset toimenpiteet on toteutettu. Tämä ei kuitenkaan vaikuta jo myönnettyjen passien pätevyyteen. | Tämän asetuksen soveltaminen edellyttää kansallisten tietosuojaviranomaisten vakuutusta siitä, että niillä on riittävät tutkintavaltuudet ja resurssit panna täytäntöön direktiivi 95/46/EY sen mukaisesti kerättyjen tietojen osalta. Jäsenvaltioiden on alettava soveltaa tätä asetusta viimeistään 18 kuukauden kuluttua siitä, kun 2 artiklan mukaiset toimenpiteet on toteutettu. Tämä ei kuitenkaan vaikuta jo myönnettyjen passien pätevyyteen. |

[1] Ei vielä julkaistu virallisessa lehdessä.

--------------------------------------------------